Priapuly

Priapuly alebo priapulidy (lat. Priapulidea, Priapulida) sú trieda kmeňa chobotohlavce. Sú to morské červovité až vakovité živočíchy so silnou bielkovinovo-chitinóznou kutikulou s malými tŕnikmi a hrbolčekmi. Kutikulu počas rastu periodicky zvliekajú. Stavbou tela pripomínajú larválne štádiá strunovcov (Nematomorpha). Žijú v bahne studených morí v počte len asi 11 druhov. Hojnejší z nich je Priapulus caudatus. Jeho bipolárny areál oddeľuje asi 15 000 km široký hiát miernych a tropických morí. Takýto areál je dôkazom mimoriadnej starobylosti tohto druhu i celej triedy.

Externé odkazy 
 

Chobotohlavce